Letná divadelná dielňa 2017

Propozície

Projekt z verejných zdrojov podporil Fondu na podporu umenia

Realizátor a organizátor podujatia: 	Trenčianske osvetové stredisko v Trenčíne
Hlavný partner podujatia: Fond na podporu umenia
Spoluorganizátor: ZUŠ D. Kardoša Bánovce nad Bebravou
Termín konania:  23. – 25. 6. 2017

Letná divadelná dielňa 2017 je jedinečnou príležitosťou pre získanie nových poznatkov a zručností amatérskych divadelníkov (deti, mládež a dospelých) prevažne z Trenčianskeho kraja a záujemcov o divadelné dianie z radov študentov, ktorí si podávajú prihlášky na štúdium na stredných a vysokých umeleckých školách, ako aj pedagógov pracujúcich v rámci Literárno-dramatického odboru na ZUŠ.
Cieľom je podpora amatérskej divadelnej tvorby v trenčianskom regióne a systematické vzdelávanie v kontexte danej problematiky. 

Dôležitou projektovou aktivitou sú semináre, workshopy a diskusie s profesionálnymi lektormi zamerané na vedenie k pochopeniu základných tvorivých princípov divadla.

Letná divadelná dielňa 2017 je určená amatérskym divadelným tvorcom (hercom, režisérom, dramaturgom), žiakom Literárno-dramatického odboru na ZUŠ v kraji, študentom stredných škôl, pedagógom a záujemcom o divadlo  bez rozdielu veku.

Odbornými lektormi prehliadky sú:
režisér, dramatik a publicista Mgr. art. Silvester Lavrík
hudobný dramaturg a tvorca scénickej hudby Boris Lenko
pedagóg herectva na Fakulte dramatických umení Akadémii umení v Banskej Bystrici a herec SKD Martin Mgr. art. Tomáš Mischura, ArtD. 
dramaturgička, režisérka, scenáristka a pedagogička Mgr. art. Katarína Hitzingerová, ArtD.

Záujemcovia o účasť na divadelnej dielni 2017 sa môžu  prihlásiť k lektorovi, s ktorým by počas trvania dielne mali záujem pracovať.

Lektor pre réžiu – Mgr. art. Mgr. Silvester Lavrík – profesionálny režisér, dramatik                   a publicista, založil amatérske divadelné združenie BáPoDi, kde pôsobil aj ako režisér. Študoval divadelnú réžiu na VŠMU v Bratislave a pracoval ako režisér Slovenského rozhlasu v Bratislave. Ako dramatický autor a režisér spolupracuje aj s profesionálnymi divadlami v Čechách. Žije a pracuje preto nielen v Spišskom Štiavniku, ale aj v Bánovciach nad Bebravou, Dolnom Kubíne, Bratislave, Zlíne, Prahe, Martine, Košiciach, Trnave, Brne, Českých Budějoviciach, Ostrave, Budapešti a i. Od roku 2000 bol umeleckým šéfom Mestského divadla Zlín, potom šéfredaktorom Slovenského rozhlasu – Rádia Devín, projektový manažér Rádia Litera a Rádia Klasika.

Lektor scénickej hudby  – doc. Mgr. art. Boris Lenko  – absolvent žilinského konzervatória (Anton Pittner) a Vysokej školy múzických umení (Marta Szökeová) začal medzinárodnú kariéru úspechmi na súťažiach, najmä víťazstvom v Andrezieux-Boutheon r. 1987. V 90. rokoch sa už zaradil medzi etablovaných slovenských interpretov, s pravidelnou koncertnou a nahrávacou činnosťou. Predstavuje vzácny typ všestranného hudobníka so záberom od klasického repertoáru, súčasnej vážnej hudby, cez rôzne crossoverové projekty (Požoň sentimentál, Phurikane giľa, ALEA, Chassidic Songs) až po jazz (Triango). Venuje sa aj vlastnej tvorbe. Pedagogicky pôsobí ako docent na Vysokej škole múzických umení v Bratislave. 

Lektor hereckej tvorby – Mgr. art. Tomáš Mischura, ArtD. – herec a pedagóg, absolvent herectva na Akadémii umení v Banskej Bystrici, kde v roku 2015 ukončil aj doktorandské štúdium a pôsobí tam ako pedagóg hereckej tvorby. Ako poslucháč Akadémie umení získal cenu Zlatý Gunár 2009 za inscenáciu Škandálna aféra Jozefa Holouška na Európskom festivale humoru a satiry Kremnické GaGy 2009. V roku 2010 získal cenu za najlepší herecký výkon na študentskom festivale ZLOMVAZ 2010 v Prahe za postavu Clova v absolventskej inscenácii hry Samuela Becketta Endgame. Počas štúdia spolupracoval s divadlom Continuo  z ČR. V r. 2011 získal DOSKU ako Objav sezóny na medzinárodnom festivale Divadelná Nitra za postavu Gregora Samsu v inscenácii F. Kafku Premena. V súčasnosti je interným hercom v Slovenskom komornom divadle Martin.

Lektor pre dramaturgiu a autorské písanie – Mgr. art. Katarína Hitzingerová, ArtD.              – študovala na Akadémii umení v Banskej Bystrici divadelnú vedu, filmovú dramaturgiu                   a scenáristiku, filmovú dokumentárnu tvorbu. Po magisterskom štúdiu odcestovala  do Ameriky, kde v meste Lake George pracovala ako asistentka v divadle Lake George Dinner Theatre a rok učila na Univerzite Adirondack Community College v Queensbury. Počas jej pôsobenia divadlo v Glenn Falls inscenovalo hru "I forgot" (Zabudla som). Po opätovnom príchode začala vyučovať a pracovať ako prodekanka na Fakulte dramatických umení AU, pracovať na svojom doktoráte v Ústave divadla a filmu a na VŠMU   v Bratislave. Počas štúdia sa venovala detskému divadlu ako porotkyňa v rôznych prehliadkach, divadelnej réžii, dramaturgii, rozhlasu. Jej dramatické hry boli inscenované okrem Slovenska v Srbsku, Maďarsku a USA. Je laureátkou mnohých literárnych a divadelných súťaží. Od septembra 2015 učí na Konzervatóriu J. L. Bellu v Banskej Bystrici, v ZUŠ Hriňovej a ako asistentka riaditeľky v Galérii Jána Kulicha vo Zvolenskej Slatine. Okrem pedagogickej činnosti sa venuje písaniu dramatických textov, dramaturgii, réžii na Slovensku a v zahraničí, publikovaní článkov v rôznych periodikách a mnohej inej činnosti.

Organizačný plán Letnej divadelnej dielne 2017 

1. deň: (23. 6. 2017)
15.00               prezencia účastníkov 
16.30               slávnostné otvorenie letnej divadelnej dielne a predstavenie lektorov
17.00               večera
18.00 - 22.00  tvorivé dielne a prednášky

2. deň: (24. 6. 2017)
  9.00 - 12.00   tvorivé dielne a prednášky
12.00 - 13.00   obed
13.00 - 19.00   tvorivé dielne a prednášky
19.00 - 20.00   večera
20.00 - 22.00   tvorivé dielne a prednášky 

3. deň: (25. 6. 2017)
  9.00 - 12.00   tvorivé dielne a prednášky
12.00 - 13.00   obed
13.00 - 17.00   tvorivé dielne a prednášky
17.00                slávnostné ukončenie Letnej divadelnej dielne 2017

Účasť je podmienená zaslaním prihlášky do 9. júna 2017 a uhradením účastníckeho poplatku 20,- €  v deň príchodu na mieste konania Letnej divadelnej dielne.

Dielňa je určená všetkým záujemcom o divadlo, ktorí dosiahli vek 13 rokov.

V nákladoch je zahrnuté: 
-          obedy a večere počas trvania dielne
-          odborné vedenie počas trvania dielne

Finančné a organizačné zabezpečenie prehliadky:
1. Súťaž  je finančne zabezpečená zo zdrojov: FPU a TNOS v Trenčíne
2. Organizátor účastníkom podujatia garantuje:
- 	technické zabezpečenie (zvuková a osvetľovacia technika s odborným personálnym zabezpečením)
- 	hracie priestory, priestor pre diskusie, personálne zabezpečenie pre kvalitný priebeh podujatia
- 	zabezpečenie odborných lektorov pre tvorivú dielňu
- 	v prípade záujmu zabezpečenie ubytovania účastníkov na vlastné náklady 

Kontakt: 
Mgr. art. Zuzana Laurinčíková, ArtD.
e-mail: zuzana.laurincikova@tnos.sk
Tel: 032/65 55 325 
www.tnos.sk